Vanløse, den 4. april 2023

Til medlemmerne af

G/F Vanløsehøj Haveby

Indkaldelse til Ordinær Generalforsamling

Tirsdag d. 2. maj kl. 19.00 i Kultursalen

Kulturstationen, Frode Jacobsens Plads 4, 1. – Vanløse

**Dagsorden**

**1. Valg af dirigent**

**2. Bestyrelsens beretning om det forløbne år**

**3. Rettidigt indkomne forslag**

- **§12 tillægges et punkt 7** med følgende ordlyd ”Opstilling af ladestandere og opladning af el/hybridkøretøjer skal foregå på medlemmernes egen matrikel”.

-**§15.7 ændres** fra ”Valg af 2 medlemmer til Vejudvalg” til ”Valg af 2 faste medlemmer til Vejudvalg”

- **§19.6 ændres** så ordlyden ændres fra ”Generalforsamlingen fastsætter størrelsen af honoraret til bestyrelsesmedlemmerne.” **til** ”Generalforsamlingen fastsætter størrelsen af honoraret til bestyrelsesmedlemmerne og til Vejudvalget, inklusiv et variabelt beløb til honorering af tidsforbrug på projekter, der ligger udenfor Vejudvalgets normale opgaver. Det variable honorar vil blive administreret af bestyrelsen og kan kun udbetales til midlertidige medlemmer af Vejudvalget (se §20 stk. 9). Det skal være en særskilt post i budget og regnskab, som foreslås til at andrage 15.000kr/år samlet set.”

- **§20.9 flyttes til §17 som et nyt stk. 6 og ændres fra ( De nuværende stk. 6 & 7 rykkes et nummer ned, og bliver til stk. 7 & 8).** ”Generalforsamlingen nedsætter et Vejudvalg med medlemmer jf. stk. 8. Vejudvalget fører tilsyn med det private fællesvejnets tilstand, og efterser tillige at veje og fortove vedligeholdes i overensstemmelse med disse vedtægter, jf. §12.” **til** ”Generalforsamlingen nedsætter et Vejudvalg med medlemmer jf. §20 stk. 8. Vejudvalget fører tilsyn med det private fællesvejnets tilstand, og efterser tillige at veje og fortove vedligeholdes i overensstemmelse med disse vedtægter, jf. §12. Vejudvalget består af to faste medlemmer der vælges på generalforsamlingen, samt kan suppleres med midlertidige medlemmer i løbet af året til at hjælpe det faste Vejudvalg med projekter der ligger ud over Vejudvalgets normale opgaver. Disse midlertidige medlemmer vil blive valgt af bestyrelsen i løbet af året når behovet opstår. De skal bo i foreningen, må ikke være medlemmer af bestyrelsen og må ikke være fra samme husstande som medlemmer af bestyrelsen.”

- Præsentation og valg af design til Birkholm Park. Der stemmes om tre forslag som arbejdsgruppen har udarbejdet.

Forslagene ligger i deres helhed på foreningens hjemmeside.

1. Grundforslag som omfatter træer, buske og blomster, som vil veksle efter årstiderne. Der er tænkt biodiversitet ind i forslaget, som også omfatter insekthotel og fuglekasser. Grundforslaget vil koste ca. 56.000kr. Der er søgt 56.000kr fra Nordea fonden, som vi har været så heldige at få tildelt.
2. Grundforslag med en gennemgående sti i slotsgrus. Pris 31.500kr i tillæg til grundforslaget
3. Grundforslag med statiske motionsredskaber. Pris 101.000kr i tillæg til grundforslaget.

**4. Fremlæggelse og godkendelse af regnskab og budget herunder fastsættelse af kontingenter og honorarer**

- Bestyrelsen foreslår kontingent kr. 575,00 for matrikler med fuld betaling kr. 575,00 for matrikler med hjørnegrunde på Ålekistevej, og kr. 425,00 for øvrige medlemmer ud til Ålekistevej eller Slotsherrensvej.

- Bestyrelsen foreslår regulering af honorarer til bestyrelsen og Vejudvalg med ca. 2,5%

**5. Vejudvalget takker af**

**6. Valg af Formand**

• Morten Hersoug modtager ikke genvalg

**7. Valg af Kasserer**

- Jacob Quottrup udtræder af Bestyrelsen

**8. Valg af 3 bestyrelsesmedlemmer**

- Anne Grethe Schou modtager ikke genvalg

- Lasse Poulsen udtræder af bestyrelsen

- Leif Lauridsen modtager genvalg

**9. Valg af 2 suppleanter til bestyrelsen**

**10. Valg af revisor**

- Bestyrelsen foreslår genvalg af Revisionsfirmaet Redmark

**11. Valg af 2 medlemmer til Vejudvalg**

- Jacob Quottrup udtræder af bestyrelsen

- Michael Peterson modtager ikke genvalg

-

**12. Eventuelt**

**Bemærk**: Dokumenter vedrørende de enkelte punkter i dagsordenen (beretning, regnskab & budget, samt indkomne forslag) udsendes ikke med denne indkaldelse, men er tilgængelige på foreningens hjemmeside www.vanloesehoejhaveby.dk.

På bestyrelsens vegne

Morten Hersoug,

Formand GF Vanløsehøj Haveby